b'\n_START_ARTICLE_\nMotna poljska stenica\n_START_SECTION_\nOpis\n_START_PARAGRAPH_\nImago motne poljske stenice dose\xc5\xbee v dol\xc5\xbeino med 5 in 6 mm. V \xc5\xa1irino dose\xc5\xbeejo do 2,5 mm in so ovalne oblike. Zanje je zna\xc4\x8dilen vzorec v obliki \xc4\x8drke V na hrbtni strani oprsja in zadka. Posamezni osebki so lahko zelo razli\xc4\x8dnih barv, od zelene do rjave. Samci so obi\xc4\x8dajno bolj izrazito obarvani. Podobni vrsti sta travni\xc5\xa1ka stenica in gozdni teka\xc4\x8d. Li\xc4\x8dinke so svetlo zele barve in so v za\xc4\x8detku zelo podobne listnim u\xc5\xa1em, le da se od njih \xc5\xbee na prvi pogled lo\xc4\x8dijo po tem, da se veliko hitreje premikajo.\n_START_SECTION_\nRaz\xc5\xa1irjenost in habitat\n_START_PARAGRAPH_\nMotna poljska stenica je raz\xc5\xa1irjena po celotni Evropi in nearktiki. Obi\xc4\x8dajno se zadr\xc5\xbeujejo v vrtovih in na njivah z bujno vegetacijo.\n_START_SECTION_\nBiologija\n_START_PARAGRAPH_\nGre za izrazito polifagno vrsto, ki se hrani na deteljah, metlikah, kislicah, kri\xc5\xbenicah, metuljnicah, koprivovkah in nebinovkah. Poleg tega velja za \xc5\xa1kodljivca \xc5\xa1e ne krompirju in \xc5\xbeitaricah. Odrasli hro\xc5\xa1\xc4\x8di so prisotni skozi vse leto, najve\xc4\x8d pa jih je opaziti v poznem poletju. Zimo obi\xc4\x8dajno pre\xc5\xbeivijo med odpadlim listjem.'